钦定古今图书集成/明伦汇编/官常典/第637卷 > 吴履
## 钦定古今图书集成/明伦汇编/官常典/第637卷 > 吴履

按《明外史循吏传》：“履字德基，兰谿人。知潍州。民畜官
驴四十匹，郡守嫌其孳息少，欲责偿。履曰：‘驴所产止
此，安从增？且国家富极四海，为吏者宜培养民生，去
其疾苦，宁少数匹驴耶’？守感其言，并他县已征者亦
罢之。山东民多以牛羊代秋税，履与民计曰：‘牛羊有
死瘠患，不如输粟便’。他日上官令民送牛羊陕西，驱”
走二千里，多破产，潍以支粟独完。已而郡牒役潍千
人，部送邻县牛。履曰：“民送己牛，虽劳不怨，今代他人，
脱道中牛死，谁当偿者？”郡无以难也。履为吏，不求威
名，以爱利为本。尤重狱事，有讼，召而面直之，释其怒
乃已，不忍置之于狱，狱屡空。越二年，会改潍为县，召
还。潍民遮道号泣，乞其履归事之。